《碧泉独步》
宋代·胡宏

淅淅秋风动，前桥晚步还。
小鱼冲岸侧，白鸟立溪湾。
明月照秋水，淡烟笼远山。
此时知造物，怜我一身閒。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。